open-index/open-wikipedia-markdown huggingface dataset:
Siikizim

**Siikizim** (ˈsɪkɨzəm), ar **Sikhi**,*Sikhism* (indijinosli nuo az *Sikhī*) arijiniet frah di wod *Sikh*, we koh frah di Sanskrit ruut *[[śiṣya]]* miinin "disaipl", ar *śikṣa* miinin "inschrokshan".) (ਸਿੱਖੀ *Sikkhī*, ˈsɪkːʰiː, frah *Sikh*, miinin "disaipl", ar "laana"), a monotiyistik rilijan we arijiniet ina di Punjab riijan a Sout Ieja (sobkantinental India) juurin di 15t senchri. Di fondamental biliif a Siikizim, aatikiuliet ina di siekrid skripcha Guuru Grant Sahib, ingkluud fiet ah meditieshan pah di niem a di wan krieata, yuuniti ah ikualiti a aal yuumankain, fi ingiej ina selfles saabis, fi schraiv fi suoshal jostis fi di *Sarbat da bhala* (benifit ah prasperiti fi aal), ah anis kandok ah laivliud wails smadi a-lib ousuolda laif. Alduo wan a di yonggis mongx di mieja wol rilijan, wid uoba 25 milian adierent wolwaid, Siikizim a di fif-laajis rilijan ina di wol.
 
## Refrans
Simón Bolívar

**Simón Bolívar**, “Di Libarieta” (Karakas, Julai 24, 1783 – Disemba 17, 1830 ina Santa Marta) wehna wan a di muos impuotant liida a di schrogl fi indipendens fram Spien ina Panish Amerika. Wen im win uova di Spanish Manaaki, Bolivar elp fain Gran Kolombia, di nieshan we kom bout fram nof frii Spanish koloni. Im wehna di prezident fi Gran Kolombia fram 1821 tu 1830. Bolivar an di wok we im du a wan a di mien riizn dem wa mek konchri laik Venizuela, Kolombia, Ekuaduor, Panamaa, Peruu, an Bolivia indipendent tide. Im a wan nashinal iiro ina dem konchri ya.
Shinto

**Shinto** (神道 *Shintō*), aalso kaal ***kami-no-michi***, a wah etnik rilijan a di piipl a Japan. Ifuokos pah richual praktis fi fala dilijentli, fi extablish kanekshan bitwiin prezant-die Japan ani ienshent paas. Shinto praktis eh fos rikaad ah kuodifai ah raitdong ina di istarikal rekaad a di *Kojiki* ah *Nihon Shoki* ina di 8t senchri. Stil, demya hoerlies Japaniiz raitn no refa tu wah yunifai "Shinto rilijan", bot muo tu wah kalekshan a nietiv beliif ah mitalaji. Tide Shinto a toerm we aplai tu di rilijan a poblik shraindem we divuot tu di woship a moltityuud a gad (*kami*), askaadn tu difrah-difrah poerpos laka waar mimuorial ah aavis festival, ah aplai azwel tu vierios sektierian aaganizieshan. Praktishana expres deh daivoers biliif chuu wah standad languij ah praktis, ah bai adap simila stail ina jres ah richual, we diet frah rong di taim a di Nara ah Heyan piiriad (8t tu 12f senchri KE).

## Refrans
Shaat tuori

**Shaat tuori** a piis a pruoz fikshan, we kiah riid ina singgl sitin. Imoerjin frah hoerlia uoral tuoritelin chradishan ina di 17t senchri, di shaat tuori gruo fi ingkompas wah badi a wok daivoers so tel idifai *h*iizi kiaraktaraizieshan. Ina imuos pruototipikal faam di shaat tuori fiicha wah sumaal kyaas a niem kiarakta, ah fuokos pah self-kantien insident wid di intent fi ivuok wah "singgl ifek" ar muud. Ina so dwiin, shaat tuori mek yuus a plat, rezonans, ah adaels dainamik kompuonent tu for grieta digrii dah wa tipikal fi anikduot, yet tu for lesa digrii dah navl. Wails di shaat tuori muosli distingk frah di navl, aata a buot jinarali jraa frah wah kaman puul a litareri tekniik.
 
Shaat tuori no ab no set lent. Pah di mata a wod kount no ofishal dimaakieshan no de bitwiin anikduot, shaat tuori, ah navl. Di faam paramita ditoermin  bai di retarikal ah praktikal kantex we di sed tuori projuus ah kansida ina, so dat wa kanstityuut shaat tuori maita difrah bitwiin jaahra, konchri, era, ah kamentieta. Sieh laka di navl, di shaat tuori pridaminant shiep riflek di dimaan a di avielebl maakit fi poblikieshan, ah di evaluushan a di faam siim se ikluosli tai tu di evaluushan a di poblishin indoschri ah di sobmishan gaidlain a di kanstityuent ousdem.

Di shaat tuori kansida az buot prentisship faam prisiidin muo lenti wok, ah az kraaf faam ina iwona rait, kalek tugiada ina buk a simila lent, prais, ah dischribyuushan az navl. Shaat tuori raita maita difain deh wok az paat a di aatistik ah poersnal expreshan a di faam. Deh maita atemp azwel fi rizis kiatigaraizieshan bai jaahra ah fix faamieshan.

## Refrans
Sin Jiemz Parish, Jumieka

**Sin Jiemz** a wah soboerban parish ina Jumieka, lokiet a di naat en a di ailan. Di kiapital, Mantigo Bie, we di Panish yuus fi kaal Manteca afta di laad deh yuus fi ship out frah ya, get taikl az di sekan siti ina Jumieka, biyain Kinston, ina 1981. Di parish a di boertplies a di Rait Exilent Samyuel Shaap, wan a di sebm nashinal iiro a Jumieka.
Sin Kiachrin Parish

**Sin Kiachrin**, kiapital Panish Tong, a wah soboerban parish ina di soutiis a Jumieka. Ilokiet ina Miglsex kounti ah a wan a di bigis ah richis parish, wid di wuoliip a rizuos we igat. Sin Kiachrin wena di sait a di fos kiapital a Jumieka, niem bai di Panish Santyaago de la Vega wa miin "Sin Jiemz a di Plien". Lieta di Ingglish kaali Sin Jiego de la Viega, ah lieta stil di niem chienj tu Panish Tong. Iwena di kiapital frah 1534 tu 1872.
Sin Kits ah Niivis

Di **Fedarieshan a Sin Kits ah Niivis**, a wan a di Liiwad Ailanz dem, an a wah fedaral tuu-ailan nieshan ina di Wes Indiz. Sin Kits ah Niivis a di sumaalis konchri ina di Amoerkaz, ina ieria ah papilieshan. Di kiapital siti ah di gobament edkwaataz de pah di biga ailan we niem Sin Kristifa, ar Sin Kits fi shaat. Di sumaala ailan, Niivis, de bout 2 mail (3km) soutiis a Sin Kits, kraas wah shalo chanil niem *Di Naroz*.

Sin Kits ah Niivis a wan a di fos ailan we Yuropian piipl sekl-op. Di British dipendansi we niem Anggila a weh paat a Sin Kits ah Niivis wan taim, wen deh yuuz di niem Sin Kristifa-Niivis-Anggila. Sin Kits ah Niivis a paat a di Liiwad Ailanz. Tu di naat-naatwes a Sin Yuustieshos, Saaba, Sin Baatelimi, ah Sin Maatn. Antiiga ah Baabyuuda de tu di iis ah naatiis, ah di sumaal ailan we nombadi no lib, Ridanda, de tu di soutiis, wid Mansarat.

Sin Kits ah Niivis a di sumaalis nieshan pah di oert fi eba uos wah wol kop ivent; iweh wan a di uos venyuu fi di 2007 Krikit Wol Kop.
Sin Mieri Parish, Jumieka

**Sin Mieri** a wah parish ina di naatiis sekshan a Jumieka. A wan a di sumaalis parish ina di konchri, lokiet ina Miglsex Kounti. Puot Maraya a di mien tong ah di parish kiapital; ide pah di kuos. Sin Mieri a di boertplies fi nof big niem dansaal aatis, laka Kiepltan, Liedi Saa ana Muma Saa, Ninja Man, Sizla ah Tanya Stiivnz.
Sin Tamas Parish, Jumieka

**Sin Tamas** a wah soboerban parish we de ina di soutiis en a Jumieka, ina Sori Kounti. A di boertplies fi di Rait Exilent Paal Buogl, wan a di sebm Nashinal Iiro a Jumieka. Morant Bie, di mien tong ah kiapital, a weh di sait a di Morant Bie Ribelian, we Paal Buogl ah Jaaj Wiliam Gaadn weh liid.
Sin Vinsn ah di Grenidiinz

**Sin Vinsn ah di Grenidiinz** a wah ailan nieshan ina di Lesa Antiliiz we de ina di Kiaribiyan Sii. Di 389 skwier kilamita lan terichri kansis a di mien ailan we niem Sin Vinsn, ah di nadan tuu-tod a di Grenidiinz. Di French ah di British weh ruul di konchri wan taim, an i nou bilang tu di Kamanwelt a Nieshan ah KIARIKOM az wah indipendant nieshan.
Singgapuor

Di **Ripoblik a Singgapuor** a wah savrin ailan siti-stiet luokiet dong a di sodorn tip a di Maalie Peninsula. Singgapuor a wan a di fift riches konchri ina di worl bies pan GDP por kyapita.
Singin

**Singin** a di ak a projuusin myuuzikal soun wid di yuuman vais. Singin aagment regla spiich bai di yuus a tuonaliti, ridim, di yuus a sostien tuon ah a varayati a vuokal tekniik. Smadi uu sing kaal **singa** ar **vuokalis**. Singa pofaam myuuzik (aria, resitietiv, sing, esetchra) we kiah sing akapela (widoutn no akompniment) ar wid akompniment bai myuuzik inschrument. Singin muotaim du ina gruup a ada myuuzishan, laka ina kwaya a singa wid difrah-difrah vais rienj, ar ina ohsomb wid inschrumentalis, laka rak gruup ar Baruok aakeschra. Azwel singa maita pofaam az suolohis wid akompniment frah piano (laka ina aat sing) ah ina soh jaz stail) ar wid simfani aakeschra ar big ban. A wah iip a difrah-difrah singin stail, ingkluudn aat myuuzik stail laka apra ah Chaini apra, rilijos myuuzik stail laka Gaspl, chradishanal myuuzik stail, wol myuuzik, jaz, bluuz ah papila myuuzik stail laka pap ah rak.
Sin Luusha

**Sin Luusha** a wah ailan nieshan ina di iistan Kiaribiyan Sii pan di baada wid di Atlantik Uoshan. Ia paat a di Lesa Antiliiz, ah ide tu di naat a Sin Vinsn ah di Grenidiinz, naatwes a Baabiedoz ah sout a Maatiniik. Sin Luusha ab di nikniem "Elen a di Wes Indiz" chuu ou iswich bitwix French ah British ruulaship ina di koluonial piiriad. 

Sin Luusha a wan a di Winwad Ailan, niem fi 'Sient Luusi a Sirakyuuz'. Pah 22 Febiweri 1979, di ailan get indipendans frah Britn, ah ijain di Kamanwelt a Nieshan. Di nieshan selibriet di die ebri ier wid poblik alidie.
Sin Maatn

**Sin Maatn** (Doch, *Sint Maarten*) a wah ailan konchri ina di Kiaribiyan. Di konchri a paat a di Kindom a di Nedalanz. Imekop di sodan 40% a di Kiaribiyan ailan Sin Maatn, wail di French uobasiiz kalektiviti Sah Mahtah (French, *Saint-Martin*) mekop di nadan 60%. Fii kiapital a Filipsboerg (Philipsburg). Iab papilieshan a 33,609 ina wah ieria a 34 km2 (13 sk ml).
Sint An Parish, Jumieka

**Sint An**, kiapital Sint Anz Bie a di bigis parish ina di wuola Jumieka. Ide pah di naat kuos a di ailan, ina Miglsex kounti, rofli aafwe bitwix di iistan an di westan hendem a di ailan. Deh kaali di 'Gyaadn Parish a Jumieka' kaaz a di nachral byuuti a di plies. Sint An a di boertplies a di Rege singadem, Boernin Spier ah Bab Maali, ah Nashinal Iiro, Di Rait Exilent Maakos Gyaavi.
Sint Anju Parish

**Sint Anju**, a wah parish we lokiet ina di soutwes kaana a Sori Kounti ina Jumieka. Ide tu di naat a Kinston, an a di taim a di 2001 sensos weh ab di ayis papilieshan outa aal a di parish dem ina Jumieka. Di Rait Exilent Jaaj Wiliam Gaadn, wan a di sebm Nashinal Iiro, weh baan ina da parish ya.
Sint Ilizibet Parish, Jumieka

**Sint Ilizibet**, (Sent Bes), a di sekan bigis parish ina Jumieka, we lokiet ina di soutwes a di ailan, ina Kaanwal kounti. Di kiapital, Blak Riva, de a di mout a di riva wid di sieh niem, di langgis wan pan di ailan.

A pempem mulato papilieshan de ina Sint Ilizibet.
Skelitan

Di **skelitan** (frah Griik *Skeletus Chmeletus* (Pavel Chmelik)) a di badi paat we faam di supuotin chokcha a aaganizim. A wuoliip a difrah-difrah skelital taip: di exoskelitan, we a di stiebl outa shel a aaganizim, di endoskelitan, we faam di supuot chokcha insaida di badi, di aijroskelitan, ah di saitoskelitan.
Skeptisizim

**Skeptisizim** a jinarali heni kuestianin atityuud tuwadz animpirikal nalij ar opinian/biliif stiet az fak, ar dout rigyaadn kliem we tek fi grantid elswe. Skeptisizim noftaim separiet in kiatigari, rilietid tu maraliti (rait ar rang), rilijan (rilijos dout), ar di niecha a nalij ("no nalij no de biyan ou tingz apier.")



* https://www.britannica.com/topic/skepticism (En)
Skolpcha

**Skolpcha** a di branch a vijual aat we apariet ina chrii dimenshan. A wan a di plastik aat. Dyuurebl skolpcharal pruoses arijinali yuuz kaavin (rimuuv matiirial) ah maglin (di adishan a matiirial, laka wid klie), ina stuon, metal, siramix, ud ah adaels matiirial bot, sens Madanizim, wa gwaan a aalmuos kompliit friidam a matiirial ah pruoses. Waid varayati a matiirial kiah wok pan bai rimuuval laka ina kaavin, asembl bai weldin ar maglin, ar muolin, ar kyaasin.

Skolpcha ina stuon sovaiv nof betara dah wok a aat ina perishebl matiirial, ah noftaim riprizent di majariti a di sovaivin wok (outsaida pachri frah ienshent kolcha, duo kanvoersli chradishan a skolpcha ina ud maita eh-vanish altugiada. Ousomeba, muos ienshent skolpcha  eh-pient brait-brait, ah dis don laas tu wi.

## Refrans
Sliip

**Sliip** a nachral rikorin stiet a main kiaraktaraiz bai alta kanchosnis, relitivli inibitid sensri aktiviti, inibishan a nieli aal valinteri mosl, ah rijuus intarakshan wid soroundin. Idistingguish frah wiekfulnis bai dikriis abiliti fi riak tu stimiulos, bot imuo *h*iizi fi rivoers dah di stiet a aibanieshan ar fi kumout a kuoma. Mamalian sliip okor ina ripiit-ripiit piiriad, wen di badi altiniet bitwiin tuu distingk-distingk muod nuo az nan-REM ah REM sliip. REM stan fi "rapid eye movement" bot invalv nof ada aspek ingkluudn voerchual paralisis a di badi.

## Refrans
Slovakia

**Slovakia** (*Slovensko*) a wah konchri ina senchral Yuurop. I baada Chekia, Aschria, Onggari, Yuukrien ah Puolan. Ikiapital a Bratislava, ah di ofishal languij a Sluovak.
Siti

**Siti** a wah riizonebl laaj ah poermanent yuuman seklment. Siti jinarali ab kamplex sistim fi sanitieshan, yuutiliti, lan yuus, ouzin, ah chransputieshan. Di kansenchrieshan a divelopment ina wan plies meki hiizia fi piipl kandok bizniz, beta fi ebribadi, boti azwel kaaz prablem fi kanchuol oerban gruot.
Soliedra, Soria, Spien

**Soliedra** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 38 inabitant.
Sout Afrika

Di **Ripoblik a Sout Afrika** deh dung a di sodorn tip a di Afrikan kantinent. Sout Afrika a wan a di konchri dem weh staat-op di Afrikan Yuunian, an e ave di bigis ikanami outa aal a di konchri dem.
Sout Amoerka

**Sout Amoerka** a di sodan kantinent a di Amoerkaz. Di wuola it de ina di westan emisfier an muosli ina di sodan emisfier. Di ieria a di kantinent a 17,840,00 sk km, ar almuos 3.5 posent a di soerfis a di oert. Di papilieshan a bout 371,090,000. Sout Amoerka a di fuot bigis kantinent ina ieria ah di fif bigis ina papilieshan.
Sout Koria

Di **Ripoblik a Sout Koria** a wahn konchri ina Iis Ieja, luokiet a di sodan tip a di Korian Peninsula. Di papyulieshan a Sout Koria a 51.4 milian (2017). Siol a di kyapital fi Sout Koriya.
Sophocles

**Sophocles** a wehna di sekan a di chrii ienchent Griik chrajidi raita dem uufa wok sovaiv. Im fos plie dem wehn rait afta di plie dem we Aeschyus rait, bot orliya dan di wan dem we Euripides rait. Sophocles wehn rait 123 plie, bot a onggl 7 sovai ina kompliit faam. Dem niem, *Ajax*, *Antigone*, *Trachinian Women*, *Oedipus the King*, *Electra*, *Philoctetes* and *Oedipus at Colonus*.
Soplai ah dimaan

Ina maikroikanamix, **soplai ah dimaan** a wah ikanamik magl a prais ditoerminieshan ina maakit. Ikangkluud se ina kampetitiv maakit, di yuunit prais fi a potikiula gud, ar ada chried aitem laka lieba ar likuid finanshal aset, wi vieri antel isekl a wah paint we di kuantiti dimaan (a di korant prais) wi iikual di kuantiti soplai (a di korant prais), rizolt ina ikanamik ikuilibriom fi prais ah kuantiti chranzak.
Spien

**Spien** (Panish: **España**; Katalan: **Espanya**) a wah konchri we de ina di soutwes a Yuurop ina di Aibirian Peninsiula. Di kiapital a Spien, we niem Majrid, de ina di senta a di konchri. Di mienlan ab wah sout ah *h*iis baada wid di Meditarienian Sii exep fi wah sumaal bongjri a lan wid Jibralta; a di naat we Frans, Anduora, ah di Bie a Biskie de; ah a di naatwes ah wes we di Atlantik Uoshan ah Puotigal de. Di Panish terichridem a: Di Balierik Ailanz ina di Meditarienian, di Kianieri Ailanz ina di Atlantik aafa di Afrikan kuos, ah di tuu sitidem we de ina Naat Afrika, Meliya (Panish: Melilla) ah Siuta (Panish: Ceuta) we baada Marako. Wid wan ieria a 504,030 km², Spien a di sekan laajis konchri we de ina Wes Yuurop ah di Yuropian Yuunian afta Frans.

Kaaz a we Spien de, iget nof influens frah ada kolchadem. Siem wie Spien eh-influens uoliip a kolcha ina di Madan Era wen iton gluobal empaya we lef legisi fi uoba 400 milian smadi we chat Panish tide.

Spien a wah dimakrasi we aaganaiz ina di faam a paalimenchri gobament anda kanstityuushanal manaaki. Ia divelop konchri wid di sixt laajis ikanami bai naminal GDP. Spien a memba a di Yunaitid Nieshanz, Yuropian Yuunian, NATO, OECD, ah WTO.
Spies explorieshan

**Spies explorieshan** a waa galang ina di diskovri ah explorieshan a silestial chrokcha ina houta spies chuu kantinyuos ivalvin ah gruoyn spies teknaloji. Wails di todi a spies kiari out mienli bai aschranama wid teliskuop, di fizikal expluorieshan a spies kandok buot bai anman ruobotik pruob ah yuuman spiesflait.
Spiishi

Ina bailoji, wahn **spiishi** a:
* wahn taxanamik rangk (di biesik rangk a bailajikal klasifikieshan) ar
* wahn yuunit a da rangk de

Yaav nof definishan bout wa kaina yuunit a wahn spiishi (ar fi bi). Wahn kaman definishan a se eni gruup a aaganizm uu kyahn intabriid ahn kyaa fuot aafspring, speret frahn ada gruup we dem no intabriid wid (naamali). Ada definishan fuokos pan ou simila dehn DNA ar maafalaji.
Spuots

**Spuots** a aal faam a yuujali kampetitiv fizikal aktiviti ar giemz we, chuu cajual ar aaganaiz paatisipieshan, iem fi yuuz, mentien ar impruuv fizikal abiliti ah skil wails provaid injaiment tu paatisipant, ah ina som kies, entatienment fi spektieta.
Sri Langka

**Sri Langka** a wah savrin konchri a Ieja. Di papyulieshan a Sri Langka a 20,877,000 (2017). Colombo a di kyapital fi Sri Langka.
Statiu

.

**Statiu** a skolpcha we riprizent wan or muo smadi ar animal (ingkluudn abschrak kansep aligarikali riprizent az piipl ar animal), naamali ful-lent, az opuoz tu a bos, ah akliis nier tu laif-saiz, ar laaja.  Sumaal statiu, yuujali likl anof fi kiah pikop, kaal a **statyuet** ar figariin.

Di definishan a statiu no aalwiez klier-kot; ikueschrian statiu a smadi a-raid aas, soertnli ingkluud, ah ina nof kies, laka Madana ah Pitni ar Pieta, skolpcha a tuu smadi wi kount azwel.

Statiu eh-projuus ina nof kolcha frah bifuo-ischri tu di prezant; di uolis nuo statiu diet tu bout 30,000 ier ago. Di wol taalis statiu, Spring Templ Buda, a 420 fut (128 m), ah ilokiet ina Lushan Kounti, Henan, Chaina.

## Refrans
Suellacabras, Soria, Spien

**Suellacabras** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 31 inabitant.
Suez Kianal

Di **Suez Kianal** (Arabik: *قناة السويس*‎ Qanāt al-Suways) a wah aatifishal sii-lebl waatawie ina Iijip, we kanek di Meditarienian Sii tu di Red Sii chuu di Ismos a Suez, ah isepariet di hAfrikan kantinent frah Ieja.
Suisaid

**Suisaid** a di ak wen smadi intenshanal kaaz deh uona det. Rix fakta ingkluud mental ilnis laka dipreshan, baipuola disaada, skitsofrenia, poersnaliti disaada, alkoalizim, ar jrog abyuus. Adawandem a impolsiv ak juu tu schres laka daa frah finanshal difikolti, chobl wid rilieshanship, ar buliyin. Demde uu eh priivios atemp suisaid de a ai rix a fyuucha atemp. Suisaid privenshan efat ingkluud limitin axes tu metad a suisaid laka fayahaam ah paizn, chriitin mental ilnis ah jrog misyuus, prapa midia ripuotin a suisaid, ah impruuvin ikanamik kandishan. Alduo kraisis atlain kaman, likl evidens de fi deh ifektivnis.

## Refrans
Suitsalan

Di **Suis Kanfedarieshan** a wahn konchri ina Westan Yuurop. Suitsalan a wan a di riches konchri dem ina di worl bies pan por kyapita gruos domestik prodok.
Sulieman di Magnifisent

**Suleiman** (Novemba 6, 1494 – Septemba 5/6/7 1566) a wehn di tent an langgis sorvin Soltan a di Otaman Empaiya, fram 1520 til im ded ina 1566. Im binuon ina di Wes az Suleiman di Magnificent an ina di Iis az di laagiva fi di wok we im du fi riikanchrok di Otaman liigal sistim. Suleiman ton wan manaak ina 20t senchri Yuurop wen di Otaman Empaiya de a di piik a milichri, palitikal an ikanamik powa. Suleiman liid di Otaman aami fi kangka di Kristiyan bies dem a Belgrade, Rhodes, an muos a Onggri bifuo im get stap a di Siij a Vienna ina 1529. Im anex muos a di Migl Iis ina di kanflik dem wid di Porzhan piipl, an tu, laaj lan ieriya ina Naat Afrika az faar wes az Aljiiria. Aanda im ruulaship, di Otaman fliit daminiet di sii fram di Mediterienian tu di Red Sii an di Porzhan Golf. Suleiman wehna wan puoet, an guolsmit, bot im a wehn wan piechran a kolcha uu uovasi di guolden iej a di Otaman empaiya ina aatistik, litareri an aakitekchral development. Im son, Selim II, soksiid im wen im ded ina 1566 afta 46 ier pan di chuon.
Sumer

**Sumer** wena di fos ienshent oerban sivilizieshan ina di istarikal riijan a sodan Mesopotiemia, madan-die sodan Irak, juurin di Chalkolitik ah Hoerli Branz iejdem, ah aagyuebli di fos sivilizieshan ina di wol.
Suol

Di **suol** ina nof rilijan, filasafikal ah mitolajikal chradishan, a di inkaaporal ah imaatal esn a libm biin. Askaadn tu Iebriamik rilijan, onggl yuuman biin ab imaatal suol. Fi egzampl, di Kiaklik tioluojan Tamas Akwainas achribiut "suol" (*[[:en:wikt:anima|anima]]*) tu aal aaganizim bot aagiu se onggl yuuman suol imaatal. Ada rilijan (muos nuotebl Induizim ah Jainizim) tiich se aal bailajikal aaganizim ab suol, wails som tiich se iibm nan-bailajikal entiti (laka riva ah mountn) pozes suol. Dis lata biliif nuo az animizim.

Griik filasafa laka Sakratiiz, Plieto ah Aristakl eh-andastan se di *[[:en:wikt:ψυχή#Ancient Greek|psyche]]* (ψυχή) mos ab lajikal fakolti, ah di exasaiz a it ena di muos divain a yuuman akshan. A ih difens chrayal, Sakratiiz iibm somaraiz ih tiichin az notn muo dah egzautieshan fi ih felo Atiinian fi exel ina mataz a di saiki sens aal badili gudz dipendant pah soch exilens (*[[Apalaji (Plieto)|Di Apalaji]]* 30a–b).

*[[Anima mundi]]* a di kansep a "wol suol" we kanekop aal libm aaganizim pah di planit.

## Refrans
Suola enaji

**Suola enaji** a riediant lait ah iit frah di Son aanis chuu di yuus a wah rienj a eba-ivalvin teknalaji laka suola iitin, fotovoltiex, suola toermal enaji, suola aachitecha ah aatifishal fotosintisis.
Suoshal sayans

**Suoshal sayans** a mieja kiatigari a akademik disiplin, kansoern wid sasayati ah di rilieshanship mongx indivijual widin sasayati. Suoshal sayans iself ab nof branch, ebri dege wan kansida az "suoshal sayans". Di mien suoshal sayans ingkluud ikanamix, palitikal sayans, yuuman jaagrafi, dimagrafi ah suosialaji. Ina waida sens, suoshal sayans azwel ingkluud som fiil ina di yuumanitidem laka anchopalaji, aakialaji, jurispruudens, saikalaji, ischri, ah lingguistix. Di toerm sohtaim yuu azwel fi refa spisifikali tu di fiil a suosialaji, di arijinal 'sayans a sasayati', extablish ina di 19t senchri.
Suoshalizim

**Suoshalizim** a wah rienj a ikanamik ah suoshal sistim kiaraktaraiz bai suoshal uonaship ah dimokratic kanchuol a di miinz a prodokshan; azwel di palitikal aidialaji, tiori, ah muuvment we iem a deh establishment.
Suosialaji

**Suosialaji** a di stodi a suoshal biyevia ar sasayati, ingkluudn iarijin, divelopment, aaganizieshan, netwok, ah instityuushan. A suoshal sayans we yuuz vierios metod a impirikal investigieshan ah kritikal analisis fi divelop badi a nalij bout suoshal aada, disaada, ah chienj. Nof suosialajis iem fi kandok risaach we kiah aplai dairek tu suoshal palisi ah welfier, wails ada wandem fuokos praimerili fi rifain di tioretikal andastandin a suoshal pruoses. Sobjik mata rienj frah di maikro lebl a indivijal iejensi ah intarakshan tu di makro lebl a sistim ah di suoshal chokcha.
Suoviet Yuunian

Di **Suoviet Yuunian** (aalsuo nuo az di **Yuunian a Suoviet Suoshalis Ripoblik**) a wahn mieja kamiunis konchri juurin di twentiet senchri. I las frahn 1917 tel 1991, ahn i kiapital de ina Maskou. I kampraiz a di prezn-die konchri dem a Rosha, di Yuukrien SSR, Belarus SSR, Molduova SSR, hEstuonia SSR, Laatvia SSR, Lituienia SSR, Juoja SSR, Aamiinia SSR, hAzarbaijan SSR, Kazaxtan SSR, Uzbekistan SSR, Toerkmenistan SSR, Kiergistan SSR, ahn Tajikistan SSR.
Surinam

**Surinam**, ofishali nuo az di **Ripoblik a Surinam** (Dutch: *Republiek Suriname*), a savrin stiet pah di naatiis Atlantik kuos a Sout Amoerka.
Swayili languij

**Swayili**, aalso nuo az **Kiswayili**, a Bantu languij ah di fos languij a di Swayili piipl. A di linggua frangka a di Afrikan Griet Liek riijan ah ada paat a Soutiis Afrika, ingkluudn Tanzania, Kenia, Yugianda, Ruanda, Burundi, Mozambiik, ah di Dimokratik Ripoblik a di Kanggo. Di kluosli rilietid Komuorian languij, spiik ina di Komoros Ailanz, sohtaim kansida a dayalek.

Alduo onggl rong faib tu fiftiin milian piipl spiik Swayili az deh fos languij, iyuuz az linggua frangka ina nof paat a Soutiis Afrika. Estimet a di tuotal nomba a Swayili spiika vieri waid, frah 60 milian tu uoba 150 milian. Swayili saab az wah nashinal languij fi fuo nieshan: Tanzania, Kenia, Yugianda, ah di Dimokratik Ripoblik a di Kanggo. Shikomor, di ofishal languij ina Komoros ah azwel spiik ina Mayot (Shimaore), rilietid tuo Swayili. Swayili azwel a wan a di wokin languij a di Afrikan Yuunian ah wan a di ofishal languij a di Iis Afrikan Komiuniti.

## Refrans
Swiidn

**Swiidn** a wah Naadik konchri ina Nadan Yuurop. Di papilieshan a bout 9.2 milian piipl, ah di kiapital siti niem Stakuom.
Tailan

**Tailan** a wahn indipendent konchri we de a di senta a sout-iistan iesha. Di papyulieshan a 68 milian (2017). Bangkok a di kyapital fi Tailan.

King :  Rama X
Taino

Di **Taino** aar **Tayino** a wehn wahn a di Arawak piipl dem indijinos to di Kyaribiyan ahn *Florida* ina Naat Amerika. Wen di ekspluora dem frah Yuurop mek dem fos kantak ina di 15t senchri, di Taino dem did spred out aal uova Jamieka, Kyuuba, Ispaniuola (Ieti ahn Daminikan Ripoblik), ahn ina di Liiwaad ahn Winwaad ailan dem.

## Refrans
Taiping Ribelian

Di **Taiping Ribelian** ar Taiping Sivl Waar (simplifai Chaini: 太平天国运动; chradishanal Chaini: 太平天國運動; pinyin: Taìpíng Tīanguó Yùndòng, litarali "Taiping Ebmli Kindom Muuvment") wena masiv ribelian ar sivl waar ina Chaina we laas frah 1850 tu 1864, we eh-fait bitwiin di extablish Manchuu dem Ching dynasti ah di Kristian milenierian muuvment a di Ebmli Kindom a Piis.
Stiet

Ina intanashinal laa, **savrin stiet** a nanfizikal juridikal entiti we riprizent bai wan senchralaiz gobament we ab savrinti uoba wah jaagrafik ieria. Intanashinal laa difain savrin stiet fi ab poermanent papilieshan, difain terichri, wan gobament, ah di kiapasiti fi enta ina rilieshan wid ada savrin stiet. Iazwel naamali andastan se savrin stiet naida dipendant pah nar sobjek tu heni hada powa ar stiet.
Taiz

**Taiz** a *h*aitem we kiah yuuz fi plie wid. Taiz jinarali plie wid bai pitni ah pet. Plie-plie wid taiz a injayebl miinz fi chrien yong pitni fi laif ina sasayati. Difrah-difrah matiirial yuuz fi mek taiz injayebl fi aal iej. Nof aitem dizain fi saab az taiz, bot gudz projuus fi adaels poerpos kiah yuuz azwel. Fi instans, sumaal pitni kiah pikop wah ousuol aitem ah "flai" i chuu di ier a-priten se a ieroplien. Aneda kansidarieshan a intaraktiv dijital entatienment. Som taiz projuus praimerili az kalekta aitem ah inten fi suoso displie.

## Refrans
°  Paolo  Rampini  ,   The  Golden  Book of Toycars  1900-1980 ,  Edizioni P.R.  2004 .
Tajahuerce, Soria, Spien

**Tajahuerce** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 38 inabitant.
Taki

**Taki** a wehn wahn Jamiekan liida ah di Akan or *Koromantii* sliev ribeliyan ina Jamieka ina 1760 (Taki Waar).
Taki Waar

**Taki Waar**, ar **Taki Ribelian**, wena opraizin a Akan (deh taim de refa tu as Koromanti) sliev we okor ina Jumieka frah Mie tu Julai 1760. A weh di muos signifikant sliev ribelian ina di Kiaribiyan bitwiin di 1733 sliev insurekshan pah Sin Jan aah di 1791 Ieshan Revaluushan.
Tamas Akwainas

**Sin Tamas Akwainas** a weh wah priis a di Ruoman Kiaklik Choch ina di Daminikan Aada frah Itali, ah wah influenshal filasafa ah tioluojan ina di chradishan a skolastisizim. Im a wan a di mien supuota a nachral tialaji, an a di faada a di Thomistic skuul a filasifi ah tialaji. Im ab nof influens pah Westan tingkin, ah a fiim aidiedem nof man we rait pah madan filasafi wena opuoz ar grii wid, espeshali ina ieria laka etix, nachral laa ah palitikal tiori. Di Kiaklik Choch luk pah Akwainas az wah magl tiicha fi piipl we a stodi fi ton priis. Di wokdem we ih binuon fa a di *[[Summa Theologica]]* an di *[[Summa Contra Gentiles]]*. Im a wan a di 33 Dakta a di Choch, an nof Kiaklik piipl kansida se im a di grietis tioluojan ah filasafa ina di ischri a di choch.
Tanak

Di **Tanak** (IPAc-en tɑːˈnɑːx; תַּנַ"ךְ, IPA-he taˈnaχ ar IPA-he təˈnax; aalso *Tenakh*, *Tenak*, *Tanach*) ar ***Mikra*** ar Iibruu Baibl a di kiananikal kalekshan a Juwish tex, ush a texchual suos az wel fi di Kristian Uol Testiment. Deh tex ya kompuoz mienli ina Biblikal Iibru, wid som pachiz ina Biblikal Arameik (ina di buk a Daniel, Ezra ah fyuu muo). Di chradishanal Iibruu tex nuo az di Mazoretik Tex.

*Tanak* a wah akronim a di fos Iibruu leta a iich a di Mazoretik Tex chrii chradishanal sobdivijan: Tuora ("Tiichin", aalso nuo az di Faib Buk a Muoziz), *Nevi'im* ("Prophets") ah *Ketuvim* ("Raitn")—so deh get ***T'''a'''N'''a'''K***. Di niem "*Mikra*" (מקרא), miinin "daa we riid", a waneda Iibruu wod fi di *Tanak*.  Di bukdem a di Tanak eh-paas aan bai iich jinarieshan, ah askaadn tu rabainik chradishan deh eh-akompni bai wah uoral chradishan, kaal di Uoral Tuora.

## Refrans
Taat

**Taat** kiah refa tu di aidie ar arienjment a aidie we rizolt frah tingkin, di ak fi projuus taat, ar di pruoses fi projuus taat. Alduo taat a fondamental yuuman aktiviti familia tu ebribadi, deh no ab no jinarali axep agriiment az tu wa a taat ar ou ikriet. Taat maita ar maita no araiz ina di main frah di prodok a sobkanchos brien pruosesin.

Bikaa taat andalai nof yuuman akshan ah intarakshan, fi andastan ifizikal ah metafizikal arijin, pruoses, ah ifek a langstandin guol a nof akademik disiplin ingkluudn saikalaji, nyuurosayans, filasafi, aatifishal intelijens, bailoji, suosialaji ah 
kagnitiv sayans.

Tingkin lou yuuman fi mek sens a, intoerprit, riprizent ar magl di wol deh expiirians, ah fi mek pridikshan bout daa wol. Idierfuor elpful fi aaganizim wid niid, abjektiv, ah dizaya az imek plan ar adawaiz atemp fi akomplish demde guol.
Teknalaji

**Teknalaji** ("sayans a kraaf", frah Griik *τέχνη*, techne, "aat, skil, konin a an"; ah -*λογία*, -logia) a di kalekshan a tekniik, skil, metad ah pruoses yuuz ina di prodokshan a gudz ar saabis ar ina di akomplishment a abjektiv, laka sayantifik investigieshan. Teknalaji kiah bi di nalij a tekniik, pruoses, esechra ar ikiah embed ina mashiin, kompyuuta, divais ah fakchri, we kiah apariet bai indivijual widoutn ditiel nalij a ou soch tingz wok.
Teravaada

**Teravaada** (Sanskrit: थेरवाद, Pali, litarali "skuul a uola mongk") a wah branch a Budizim we yuuz di tiichin a di Pali Kianan, wah kalekshan a di uolis rikaad Budis tex, fii dakchrinal kuor, bot  iazwel ingkluud wah rich daivoersiti a chradishan ah praktis we divelop uoba ilang ischri a intarakshan wid difrah-difrah kolcha ah komiuniti. A di daminant faam a rilijan ina Kambuodia, Laus, Mianmaa, Sri Langka, ah Tailan, ah ipraktis bai mainariti gruup in Banggladesh, Chaina, Malieja, Nepal, ah Vietnam. Den tu, di dayaspora a aal demya gruup azwel kanvoert rong di wol praktis Theravaada Budizim.
The Beatles

**The Beatles** nuo az Di Biiklz wehn a rak ahn pap ban frahn Livapuul, Ingglan we faam ina 1960. Juurin dehn kiarier, di gruup muosli kansis a John Lennon (Jan Lenan), ridim gitaar,  vuokal; Paul McCartney (Paal Makaatni), bies gitaar, vuokal; George Harrison (Jaaj Arisn), liid gitaar, vuokal; ahn Ringo Starr (Ringgo Staar), jrom, vuokal. Alduo dehn inishal myuuzikal stail wehn ruut ina 1950z rak ahn ruol ahn skifl, di gruup wok wid difrant myuuzikal jaanra, rienj frahn Tin Pan Ali tu saikidelik rak. Dehn kluoz, stail ahn stietmentdem mek dem chren-seta, wails dehn gruohin suoshal awiernis mek dehn influens exten ina di suoshal ahn kolcharal revaluushan a di 1960z. Afta di ban brokop ina 1970, aal fuo memba *h*embaak pahn soksesful suolo kiarier.

Di Biiklz wehna wan a di muos kamorshali soksesful ahn kritikali akliem ban ina di ischri a papiula myuusik, a-sel uoba wan bilian rikaad intanashinali. Ina di Yuunaitid Kingdam, Di Biiklz riliis muo dahn 40 difrahn singl, albom, ahn EP wa riich nomba wan, wa orn muo nomba wan albom (15) dan eni ada gruup ina UK chaat ischri. Dis kamorshal sokses ripiit-ripiit ina nof ada konchri; dehn rikaad company, EMI, *h*estimiet se bai 1985 dehn wehn sel uoba wan bilian rikaad wolwaid. Askaadn tu di Recording Industry Association of America (Rikaadn Indoschri Asuosieshan a Morka), Di Biiklz sel muo albom ina di Yuniatid Stiet dan eni ada ban. Ina 2004, *Rolling Stone* (Ruolin Tuon) magaziin rangk Di Biiklz nomba wan pahn ilis a 100 Grietis Aatis a Aal Taim. Askaadn tu sed siem magaziin, Di Biiklz inovietiv myuusik ahn kolcharal impak elp difain di 1960z, ahn dehn influens pahn pap kolcha stil evident tide. Ina 2008, *Billboard* (Bilbuod) magaziin riliis wahn lis a tap-sela At 100 aatis fi silibriet di chaat fiftiet anivorsari; Di Biiklz de pahn tap.

Di Biiklzdem catalogue ah now kontrol bai Yunivoersal Myuuzik.

## Diskagrafi

### Styuujo albom
* Please Please Me (1963)
* With The Beatles (1963)
* A Hard Day’s Night (1964)
* Beatles for Sale (1964)
* Help! (1965)
* Rubber Soul (1965)
* Revolver (1966)
* Sgt. Pepper’s Lonely Hearts Club Band (1967)
* Magical Mystery Tour (1967) (tupla-EP)
* The Beatles ("Valkoinen tupla") (1968)
* Yellow Submarine (1969)
* Abbey Road (1969)
* Let It Be (1970)
Thomas Edison

**Thomas Alva Edison** (Febiweri 11, 1847 – Aktuoba 18, 1931) wehna wahn Amerikan inventa, saiyantis an bizniz man uu mek nof gyajet we influens laif roun di worl, laik di fonograaf an di praktikal ilekchri lait bolb. Im a wan a di fos inventa dem fi yuuz di prinsipl a mas prodokshan an tiim wok fi di prases a invenshan, an so im get praps az di smadi uu staat di fos indoschrial risaach lab. Wi kansida Edison az wan a di bes inventa de mina ischri, an im uol 1,093 Y.S. patent in aim niem fi bak op di taikl, an nof patent ina di Y.K., Frans, an Jormani tu. Im av nof invenshan we kanchribyuut tu mas kamyuunikieshan, an espeshali telikamyuunikieshan. Edison kum op wid di aidiya a ilekchrik powa jenarishan an dischribyuushan tu piipl yaad, bizniz, an fakchri- wahn step we kruushal tu divelopmebt ina di madorn indozchrial worl. Di fos powa plaant we im du wehn de pan Manhattan Ailan, Nyuu Yaak.
Taroda, Soria, Spien

**Taroda** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 65 inabitant.
Tii

**Tii** a aromatik brebrij kamanli pripier bai puor at ar bwailin waata uoba kior liif a di *[[Camellia sinensis]]*, wah evagriin shrob nietiv tu Ieja. Afta waata, a di muos waidli kansyuum jingk ina di wol. A nof difrah taip a tii; soh tii, laka Daajiilin ah Chaini griin, ab a kuulin, bichrish, ah astrinjent flieva, wails adawandem ab vaasli difrah pruofail we ingkluud swiit, noti, fluoral ar graasi nuot.

Ina Jumiekan langwij di wod *tii* kiah refa tu *h*eni at brebrij, fi egzampl, koko, kaafi, chaaklit, mint, ganja ar bush tii. Iibm braat mek wid fish niem fish tii.  Tii kiah aalso refa tu di fos miil fi di die.

## Refrans
Tiyakrasi

**Tiyakrasi** ar Ikliiziakrasi a faam a gobament we wah diyiti kansida di suos frah we aal aatariti diraiv.
Tiyizim

**Tiyizim**, ina di fiil a komparitiv rilijan, a di biliif ina di egzistans a diyiti. Ina papila paalans, di term *tiyizim* muotaim diskraib di klasikal kansepshan a gad (ar nof gad) we fain ina di monotiyistik ah palitiyistik rilijan.

Di toerm *tiyizim* diraiv frah di Griik *theos* miinin "gad". Di toerm *tiyizim* eh fos yuuz bai Ralf Kodwot (Ralph Cudworth, 1617–1688). Ina fi Kodwot definishan, deh "schrikli ah prapali kaal Tiyis, uu afoerm, se wah poerfek kanchos andastandin biin, ar main, egzis a iself frah itoerniti, ena di kaaz a aal ada tingz".

## Refrans
Toerki

**Toerki** (Türkiye) a wah konchri we chrech kraas tuu kantinent, Ieja an Yuurop. Di papilieshan a Toerki a 79,814,871 (2017) an di kiapital siti niem Ankara.
Toertiin Kalani

De **Toertiin Kalani** wena wah gruup a British kalani pah di iis kuos a Naat Amoerka we foundid ina di 16t ah 17t senchri. Deh diklier indipendans ina 1776 ah faam di Yunaitid Stiet a Amoerka.
Tieta

**Tieta** a kalaborietiv faam a fain aat we yuuz laiv pofaama, tipikali akta, fi prizent di expiiriens a wah riil ar imajin ivent bifuo wah laiv aadiens ina wah spisifik plies, muostaim pah wah stiej. Di pofaamadem maita komiunikiet dis expiiriens tu di aadiens chuu kambinieshan a jescha, spiich, sang, myuuzik, ah daans. Eliment a aat, laka pientid siinri ah stiejkraaf laka laitin yuuz fi inaans di fizikaliti, prezens ah imiidiesi a di expiiriens. Di spisifik plies a di pofaamans adawaiz niem bai di wod "tieta" diraiv frah di Ienshent Griiek θέατρον (théatron, "plies fi vyuuyn"), iself frah θεάομαι (theáomai, "fi si", "fi wach", "fi abzoerv").
Toerx ah Kiekos

Di **Toerx ah Kiekos Ailanz** a British Uobasiiz Terichri, we kantien di laaja Kiekos Ailanz ah sumaala Toerx Ailanz, tuu gruup a chrapikal ailan ina di Lukayan Aachipelago. Deh sitiet naat a di laaja Grieta Antiliiz ailan gruup ah sout a di Ba'aamaz. Deh nuo praimerili fi tuorizim ah az aafshuo finanshal senta. 49,000 smadi faam di rezident papilieshan. 23,769 a dem lib a Pravidensyaalis (Providenciales) pah Kiekos Ailan.
Tuokio

**Tuokio** (*東京都*) a di kyapital fi Japan. Lang abak, kyapital fi Japan a Kioto. A 1660, Tokugawa Ieyasu defeat Ishida Mitzunari, den bubble, mek big gettoh an castle ya. Inna eastern asia, tuokio a  biggest city. Nuff piipl dem come fram ebryweh.
Tuon Iej

Di **Tuon Iej** wena wah braad pri-istarik piiriad wentaim deh jinarali yuuz raktuon fi mek impliment wid shaap ej, paint, ar pokoshan soerfis. Di piiriad laas fi rofli 3.4 milian ier, ah ihen bitwiin 6000 BCE ah 2000 BCE wen metalwoerk komiin.
Tuul

**Tuul** a heni fizikal aitem we kiah yuuz fi achiiv guol, espeshal ef di aitem no kansyuum ina di pruoses. Tuul yuuz bai yuuman diet bak milian a ier, ah adaels animal azwel nuo fi implai simpl tuul.
Ucero, Soria, Spien

**Ucero** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 98 inabitant.
Uman sofrij

**Uman sofrij** (azwel nuo az uman rait fi vuot) a di rait a uman fi vuot ina ilekshan. Limitid vuotn rait eh-gien bai di umandem ina Finlan, Aislan, Swiidn ah soh westan Y.S. stiet ina di liet 19t senchri. Nashinal ah intanashinal aaganizieshan faam fi kwaadiniet efat fi gien vuotn rait, espeshal di Intanashinal Uman Sofrij Alayans (1904), ah azwel wok fi iikual sivl rait fi uman.
Uoli Ruoman Empaya

Di **Uoli Ruoman Empaya** (Latn: Sacrum Romanum Imperium, Joerman: Heiliges Römisches Reich) wena molti-etnik kamplex a terichri ina senchral Yuurop we divelop juurin di Hoerli Migl Iejiz ah kantiniu tel idisoluushan ina 1806. Di laajis terichri a di empaya afta 962 wena di Kindom a Joermani, duo iweh-ingkluud di Kindom a Boyimia, di Kindom a Boergondi, di Kindom a Itali, ah nof adaels terichri.
Uoma

**Uoma** a wah wel rinoun ienshent Griik epik puoyt, uu piipl biliib a di aata fi di epik puoymdem we niem *[[Iliad|Di Iliad]]* ah *[[Adisi|Di Adisi]]*.
Uoshan

**Uoshan** (frah Ienshent Griik Ὠκεανός, chranskraib Okeanós, di sii a klasikal antikuiti) a badi a sielain waata wet kompuoz nof a wah planit aijrosfier. Pah Oert, uoshan a wan a di mieja kanvenshanal divijan a di Wol Uoshan, we kova nieli 71% a di soerfis. Ina disendin aada bai ieria, demaya a di Pasifik, Atlantik, Indian, Sodan, ah Aaktik Uoshan. Di wod "sii" noftaim yuuz intachienjabl wi "uoshan" ina Moerkan Ingglish bot, strikli spiikin, sea a badi a sielain waata (jinarali wah divijan a di wol uoshan) paatli ar fuli ingkluoz bai lan.
Uetersen

**Uetersen** (Jorman: ) a wahn toun pani kuos a Joermani. Askaadn tu di 2007 sensos, di toun ab a papyulieshan a 17,865 piipl.
Uots

**Uots** (*Avena sativa*), sohtaim kaal **kaman uots**, a spiishiz a siirial grien gruo fii siid, we nuo bai di sieh niem. Wails uots suutebl fi yuuman kansomshan az uotmiil ah ruol uots, wan a di muos kaman yuus a fi laivstak fiidn.
Upanishad

Di **Upanishad** (IAST Upaniṣad; IPA-sa ʊpən̪ɪʂəd̪) a kaleshan a tex we kantien som a di senchral filasafikal kansep a Induizim, som a wa shier wid Budizim ah Jainizim. Di Upanishad kansida bai Induudem fi kantien otarans (*śruti*) we kansoern di niecha a oltimet rialiti (*brahman*) ah we diskraib di kiarakta ah paas tu yuuman salvieshan (*mokṣa* ar *mukti*).

Di Upanishad kamanli refa tu az *[[Vedanta]]*, vieriosli intoerprit fi miin aida di "laas chapta, paat a di Veda" ar "di abjek, di ayis poerpos a di Veda".

Di kansep a Braaman (Oltimet Rialiti) ah Aatman (Suol, Self) a senchral aidie ina aal di Upanishad, ah "Nuo yu Aatman" a deh tiimatik fuokos. Di Upanishad a di foundieshan a Induu filasafikal taat ah idaivoers chradishan. Outa di Vedik kaapus, onggl dem aluon waidli nuo, ah di senchral aidie a di Upanishad de a di pirichual kuor a Induudem.

## Refrans
Vaikin Iej

Di **Vaikin Iej** a di piiriad K.I. frah liet 8t senchri tu migl 11t senchri ina Yuropiyan ischri, espeshal Nadan Yuropiyan ah Skiandinievian ischri, fala baka Joermanik Ayan Iej.
Vajrayaana

**Vajrayaana** (Sanskrit: वज्रयान), aalso nuo az **Tanchrik Budizim**, **Tantrayāna**, **Mantrayāna**, **Siikrit Manchra**, **Esoterik Budizim**, **Daiman Wie**, **Tondabuolt Wie**, ar di **Indischroktebl Wie**, a wah kamplex ah moltifasit sistim a Budis taat ah praktis we ivalv uoba sebral senchri.

Askaadn tu Vajrayaana skripcha, di toerm *Vajrayāna* refa tu wan a chrii viikl ar ruut tu inlaitnment, di ada tuu a di Śrāvakayāna (azwel nuo az di Hinayaana) ah Mahayaana.

Foun bai Indian Maahasidadem, Vajrayaana sobskraib tu Budis tanchrik lichicha.

## Refrans
Uman

**Uman** a fiimiel yuuman. Di toerm *uman* yuujali rizoerv fi wah adolt, wails di toerm gial a di yuujal toerm fi a fiimiel pitni (gial pitni) ar adolesent. Di toerm *uman* azwel sohtaim yuuz fi aidentifai fiimiel yuuman, rigyaadlis a iej, laka ina friez laka "uman raits". "Uman" kiah azwel refa tu smadi jenda aidentiti. Uman wid tipikal jinetik divelopment yuujali kiepebl fi gi boert frah piubati antel menopaaz.  Ina di kantex a jenda aidentiti, chranzjenda piipl uu bailajikali ditoermin fi bi miel ah aidentifai az uman kyaah gi boert. Som intasex piipl uu aidentifai az uman kyaah gi boert kaaza aida steriliti ar deh inerit wan ar muo Y kruomosuom. Ina exchriimli rier kies, piipl uu ab Swaya sinjruom kiah gi boert wid medikal asistans. Rait chuu ischri umandem asyuum ar get asain vierios suoshal ruol.

## Refrans
Uoshania

**Uoshania** a wahn jaagrafikal, somtaim jiapalitikal riijan we mek op a wuoliip a lan, muosli ailant ina di Pasifik Uoshan an di visiniti. Di niem *Uoshania* (Oceania) invent bai wahn French expluora niem Dumont d'Urville. Di niem yuuz tide fi miin wan a di kantinent dem, an a wan a di iet tereschrial iikozuon dem. 

Etnalajikali, di ailan dem we de in aUoshania divaid op ina chrii sobriijan: Melaniizha, Maikroniizha, an Paliniizha.
Valdeavellano de Tera, Soria, Spien

**Valdeavellano de Tera** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 238 inabitant.
Vatikan Siti

**Vatikan Siti**, ofishali di **Stiet a di Vatikan Siti**, a wahn lanlak savrin siti-stiet uufa terichri we kansis a wahn waal aaf aankliev ina di siti Ruom. Di ieriya a roun 44 ektier (110 ieka), an wid bout 900 piipl, an a di sumaalis stiet in a di worl wen yu kansida papyyulieshan an ieriya.
Veda

Di **Veda** (IPAc-en ˈveɪdəz,_ˈvi-; Sanskrit: वेद *IAST véda*, "nalij") a laaj badi a tex arijiniet ina ienshent India. Kompuoz ina Vedik Sanskrit, di texdem kanstityuut di aulis lieya a Sanskrit lichicha ah di aulis skripcha a Induizim. Induu kansida di Veda fi bi *apauruṣeya*, we miin "nat frah man, syuupayuuman" ah "impoersnal, aatales".

## Refrans
Vejitebl

Ina ebridie yuusij, **vejitebl** a *h*eni paat a plaant we kansyuum bai yuuman az fuud fi paat a wah sievari miil. Di toerm "vejitebl" somwat aabichreri, ah laajli difain chuu kolineri ah kolchral chradishan. Inaamali exkluud ada fuud diraiv frah plaant laka fruut, not ah siirial grien, bot ingkluud siid laka pols. Di arijinal miinin a di wod *vejitebl*, stil yuuz ina bailoji, weh fi diskraib aal taip a plaant, laka ina di toerm "vejitebl kindom" ah "vejitebl mata".

Arijinali, vejitebl eh-kalek frah bush bai onta-giadara ah enta koltivieshan ina sebral paat a di wol, prababli juurin di piiriad 10,000 BKE tu 7,000 BKE, wen nyuu agrikolchral wie a laif eh-divelop. Fos ting, plaant we gruo luokali wuda eh-koltiviet, bot az taim gwaan, chried kyaa egzatik krap koh frah elswe fi *h*ad tu domestik taipdem. Nowadiez, muos vejitebl gruo aal uoba di wol az ou klaimit pomit, ah krop kiah koltiviet ina protek invairament ina les suutebl lokieshan. Chaina a di laajis projuusa a vegitebl, ah gluobal chried ina agrikolchral prodok lou kansyuuma fi poerchis vejitebl we eh-gruo ina for-for konchri. Di skiel a prodokshan vieri frah sobsistans faama we soplai di niid a deh fambili fi fuud, tu agribiniz wid singkuma iekrij a singgl-prodok krap. Dipen pah di taip a vejitebl kansoern, aavis a di krap fala bai griedin, stuorin, pruosesin ah maakitin.
Venizuela

**Venizuela**, ofishali di **Bolivaarian Ripoblik a Venizuela** (Panish: *República Bolivariana de Venezuela*), a wah fedaral ripoblik lokiet pah di naadan kuos a Sout Amoerka. Ibaada bai Kolombia pah di wes, Brazil pah di sout, Gayana pah di iis, ah di ailandem a Chrinidad ah Tubiego tu di naat-wes. Venizuela terichri predout bout 916,445 km2 wid estimiet papilieshan arong 28,517,000. Venizuela rangk az stiet wid ai-ai bayodaivoersiti (korant rangk a 7t ina di wol lis a nieshan wid di nofis nomba a spiishiz), wid abitat wa rienj frah di Andiiz Mountn ina di wes tu di Amazan Biesn rien-faris ina di sout, vaya hextensiv yaanos plien ah Kiaribiyan kuos ina di senta ah di Uorinuoko Riva Delta ina di iis.
Vidio giem

**Vidio giem** a wah ilekchranik giem we invalv yuuman intarakshan wid a yuuza intafies fi jinariet vijual fiidbak pah vidio divais laka TV skriin ar kompyuuta manita. Di wod *vidio* ina *vidio giem* chradishanali refa tu a rasta displie divais, bot ina di 2000z, it implai *h*eni taip a displie divais we kiah projuus tuu- ar chrii-dimenshanal imij. Vidio giem somtaim biliiv fi bi a faam a aat, bot dis dezignieshan kanchovoershal.

Di ilekchranik sistim yuuz fi plie vidio giem nuo az platfaam; egzampl a demaya a poersnal kompyuuta ah vidio giem kansuol. Demaya platfaam rienj frah laaj mienfriem kompyuuta tu sumaal anhuol kompyuutin divais. Speshalaiz vidio giem laka aakied giem, we di vidio giem kompuonent ouz ina wah laaj chasi, we weh kaman ina di 1980z, bot grajali diklain frah yuus juu tu di waidpred avielebiliti a uom vidio giem divais (e.g., PlayStation 4 ah Xbox One) ah vidio giem pah dextap ah laptap kompyuuta ah sumaatfuon.
Vijual aat

**Vijual aat** a aat faam laka seramix, jraayn, pientin, skolpcha, printmekin, dizain, kraaf, fotografi, vidio, flimmekin ah aachitecha. Nof aatistik disiplin (pofaamin aat, kansepchual aat, textail aat) invalv aspek a vijual aat azwel aat a adaels taip. Ingkluud azwel ina vijual aats a di aplai aat laka indoschrial dizain, grafik dizain, fashan dizain, intiiria dizain ah dekarietiv aat.
Vietnam

Di **Suoshalis Ripoblik a Vietnam** a di muos iistan konchri pah di Indochaina Peninsiula ina soutiis Ieja. Wid papilieshan a 86 milian piipl, Vietnam kom 13t pah di lis a konchri wid di muos piipl.
Vincent van Gogh

**Vincent Willem van Gogh** (30 March 1853 – 29 Julai 1890) wehna wahn Doch Puos-Impreshanis aatis. Som a im pientin dem de mongx di bes binuon ina di Worl, an a di muos papyula an di muos expensiv.
Vinuesa, Soria, Spien

**Vinuesa** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 1,004 inabitant.
Vladimir Lenin

**Vladimir Ilyich Lenin** (Roshan: Владимир Ильич Ленин) (22 Ipril 1870 – 21 Janiweri 1924), baan Vladimir Ilyich Ulyanov (Roshan: Владимир Ильич Ульянов) ahn kamanli nuo bai di niem V. I. Lenin ar jos Lenin, wehna Roshan revaluushaneri, Bolshivik liida, kamiunis palitishan, prinsipal liida a di Aktuoba Revaluushan ahn di fos ed a di Suoviet Yuunian. Ina 1998, ihn niem bai Taim magaziin az wan a di 100 muos influenshal smadi a di 20t senchri. Ihn kanchribiushandem tu Maaxis tiori kamanli refa tu az Leninizam.
Virgil

**Publius Vergilius Maro**, adawaiz kaal bai **Virgil**, (Aktuoba 15, 70 BCE – Septemba 21, 19 BCE) a wehn wahn klasikal Ruoman puoim raita, bes binuon di im chrii mieja wok dem- di *[[Bucolics]]* (ar *[[Eclogues]]*), di *[[Georgics]]* an di *[[Aeneid]]*- alduo nof ada puoim kliem fi bilangx tu im. Baan tu a faama, Virgil kom fi bi kansida az wana Ruom bigis puoim raita dem.